 Axmed Yuusuf Yaasiin mar uu baaq u diraayey Xukuumadda ayaa yidhi Mar haddii Shirkii dhammaaday, qodobana la soo saaray, waxaan filayaa in insha allaah qodobaadaasi sidooda u fuli doonaan, balse in qodoba Shirka ka soo baxay sidooda u fulaan waxa laga rabaa inay Xukuumaddu daba gasho, oo ay si joogto ah ula socoto, ta kale waxaan Xukuumadda ugu baaqayaa in talaabo adag ka qaado cida dambe ee qodobadan iyo heshiiskan jabisa,cida dambe ee iyadu colaad hurisa, dagaal dambena rida waa in meel looga soo wada jeesta, oo gacan bira aynu ku qabanaa, maxa yeelay intaas jeer baa gartooda la galay, labadan beelood, intaas oo jeer bay Guurtidu gashay, Dawladdu gashay, imika oo u dambeeyeyna Somaliland oo dhan baa u gurmatay khalad dambe oo la yeelayo iyo gardaro dambe oo la aqbalayaa ma jirto, waxaana ku talinayaa in laga dheerado xumaanta, aanada, dagaalka iyo colaada, waana inaynu mar walba ku dadaalna nabada iyo ilaalinta xasiloonida, waxaana xaqiiqo ah in labadan Beelood ee magacoodu yahay Habar Lamaan inay yihiin laba reer oo walaalo ah, laba reer oo is dhalay, isku waalid ah, wada dhashay, oo aan meelna kala tagaynin 